**ROMÂNIA**

**JUDEŢUL VASLUI**

**CONSILIUL LOCAL**

**U.A.T. COMUNA VĂLENI**

**H O T Ă R Â R E A nr. 53/2023**

privind alocarea unei sume de bani din bugetul local pe anul 2023 ca sprijin financiar pentru  
Parohia Ortodoxă Moara Domnească

**Consiliul Local al comunei Văleni,** întrunit în ședință ordinară în data de 29.09.2023

Având în vedere:

* referatul de aprobare cu nr. 6450/25.09.2023 al primarului comunei Văleni
* raportul compartimentului de resort din cadrul aparatului de specialitate al primarului comunei Văleni nr. 6451/25.09.2023;
* avizele comisiilor de specialitate ale Consiliului Local Văleni;
* prevederile art. 3 alin. (3) din Ordonanţa Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările şi completările ulterioare;
* prevederile art. 4 alin. (2) şi ale art. 5 din Normele metodologice pentru aplicarea prevederilor Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobate prin Hotărârea Guvernului nr.1470/2002, cu modificările şi completările ulterioare;
* prevederile Hotărârii Consiliului Local Văleni nr. 8/31.01.2023 privind aprobarea bugetului local pe anul 2023, cu modificările şi completările ulterioare;
* cererea cu numărul 6261/18.09.2023 depusă Parohia Ortodoxă Moara Domnească;

În temeiul prevederilor art.129 alin.(2) lit.d), alin.(8) lit. a), precum și ale art.196 alin.(1) lit. a) din Ordonanța de urgența a Guvernului cu nr. 57/2019 privind Codul administrativ, cu modificările şi completările ulterioare;

**HOTĂRĂȘTE :**

**Art.1.** – Se aprobă alocarea sumei de 15.000 lei din bugetul local al comunei Văleni pe anul 2023, ca sprijin financiar pentru completarea fondurilor proprii ale Parohiei Ortodoxe Moara Domnescă*,* din comuna Văleni, în vederea executării lucrărilor de construcție ale gardului ce împrejmuiește curtea și cimitirul bisericii parohiale.

**Art.2.** (1) – Suma prevăzută la art. 1 se acordă din bugetul local al comunei Văleni, în limita sumei aprobată în acest sens prin Hotărârea Consiliului local nr. 8/31.01.2023 privind aprobarea bugetului local pe anul 2023, cu modificările şi completările ulterioare, în funcţie de prevederile trimestriale. Alocarea sumei, precum şi justificarea fondurilor utilizate se realizează potrivit Normelor metodologice pentru aplicarea prevederilor Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobate prin Hotărârea Guvernului nr.1470/2002.

(2)– Parohia Ortodoxă Moara Domnească va transmite Compartimentului Contabilitate, până la data de 31.12.2023, un raport privind utilizarea sumelor alocate în raport cu suma aprobată, însoţit de documente justificative.

**Art.3.** – Primarul comunei Văleni, judeţul Vaslui, prin Compartimentul Contabilitate, va aduce la îndeplinire prevederile prezentei hotărâri.

**Art.4.** – Secretarul general al comunei Văleni, judeţul Vaslui, va comunica prezenta hotărâre celori interesaţi şi la Instituția Prefectului-Județul Vaslui, pentru verificarea legalității.

**Văleni - 29.09.2023**

Președinte ședință, Contrasemnează:

Consilier Secretar general

PRICOP Iulian DANDEȘ Sandu

***Prezenta hotărâre a fost adoptată cu respectarea prevederilor art.196 alin.(1) lit.a) din OUG nr.57/2019.***

***Nr.total al consilierilor =15 VOTURI: -pentru: 15***

***Nr.total al consilierilor prezenți= 15 -contra: 0***

***Nr.total al consilierilor absenți = 0 -abțineri: 0***